Port Harcourt
Port Harcourt birni ne, da ke a jihar Rivers, a ƙasar Najeriya. Shi ne babban birnin jihar Rivers. Port harcourt ita ce birni na biyar a girma, bayan Lagos, Kano, Ibadan da Kaduna. Bisa ga ƙidayar jama'a a shekarar 2006, akwai kimanin mutane 1,382,592, amma an hakayo cewa akwai kimanin mutane miliyan 1,865,000 ke zaune a babban birnin. Turawan mulkin mallaka suka gina tashan jirgin ruwa a garin don daukan gawayi daga Enugu wanda ke da nisan kilomita 243 kilometres (151 mi) zuwa kasashensu na ketare, da kuma titin jirgin kasa da turawan suna gina wanda ya hade garuruwan biyu wanda ake kira da "Eastern Line".

Kafin shekara ta 1912, wurin da ake kira Port harcourt garine na mutanen Ikwerre da Ogbulom.  

Tattalin arzikin Port harcourt ya koma harkokin man fetur a yayinda aka fara fitar da mai ta jihar a shekara ta 1958. Ta hanyar gajiyar da Birnin Port harcourt ta samu daga Kamfononin man fetur na Najeriya, birnin ta samu bunkasa zuwa tsarukan gine-gine na zamani iri iri.

Asali suna 
An samar da garin a cikin shekarar 1912, amma ba'a sanya mata suna ba har zuwa watan Augustan 1913. A lokacin da shugaban Najeriya, Gwamna Sir Fedrick Lord Lugard ya sanya mata suna "Port Harcourt" don karramawa ga Lewis Vernon Harcourt sakataren Gwamnati na wannan yankunan mallakar turawa a lokacin. Ma'anan kalmar a harshen Okrika ita ce Hakoti Kiri ko kuma Parakot. Sunan garin da harshen Obulom shi ne Obomotu, wanda ke nufin babban gida

Tarihi 
Shugaban Najeriya kuma shugaban yankin kudancin Najeriya Lord Lugard ya ƙirƙiri Birnin Port Harcourt a shekara ta 1912. Manufar samar da wannan tasha shi ne don sufurin gawayi da aka gano a Enugu zuwa ketare. Gwamnatin mulkin mallaka ta tilasta ainihin mutanen garin (Diobu) su bar wurin, haka ginin tashar jirgin ruwan ya fara a shekarar 1912. Sauran garuruwa da aka haɗe don faɗaɗa garin sun haɗa da Oroworukwo, Nkpogu, da kuma Rumuomasi. An yi amfani da yankin Port Harcourt a matsayin tushen yaƙi don yaƙar German Cameroon. Bayan gano man fetur a Oloibiri a shekara ta 1956, ta Port harcourt aka fara fitar da man-fetur ɗin a shekara ta 1958. Port harcourt ta zamo cibiyar kasuwancin man fetur a Najeriya. Kuma tabbas ta sama gajiyar wannan alaƙa saboda ta samu bunƙasa da ci gaba a fannoni daban daban na zamani.

Har wayau ci gaban garin ya haɗa da zamantowar ta cibiyar kamfanonin ƙere-ƙere na ƙungiyar Eastern region na lokacin; matsayin ta a Niger Delta da kuma a matsayin cibiyar al'adu da kuma muhimmancin ta ga mutanen jihar Rivers.

Bayan an ci jamhuriyar Biafra da yaƙi a shekarar 1967, Port Harcourt ta faɗa ƙarƙashin mulkin gwamnatin Najeria a ranar 19 ga watan Mayun 1978.

Labarin kasa 
Asalin birnin Port Harcourt shi ne daidai gaɓar da tashar jiragen ruwa take a ƙarƙashin ƙaramar hukumar Port Harcourt da ke Jihar Rivers. Birnin ya haɗa da ƙaramar hukumar Port Harcourt ɗin ita kanta da kuma sauran wurare kamar Obio-Akpor da Eleme.
Yankin Portharcourt ya ƙunshi ƙananan hukumomi guda takwas wanda suka haɗa da Port Harcourt, Okrika, Obio-Akpor, Ikwerre, Oyigbo, Ogu–Bolo, Etche and Eleme.
Akwai cunkoson al'umma a Port harcourt wacce ƙaramar hukumace ta Jihar Rivers kuma kasance ita kaɗai ce babban birni a garin.
An ayyana yawan jama'ar birnin kimanin mutum miliyan biyu a shekara ta 2009, saboda haka ta zamanto ɗaya daga cikin birane nafi girma (a yawan jama'a) a Najeriya.

Wuri

Yanayi 
Port Harcourt na da yanayi na Tropical Wet Climate da damuna mai tsawo da ruwa mai ƙarfi, sannan akwai rani mara tsawo. Watanni tsakanin watan Disamba zuwa watan Fabrairu ne kaɗai ke da yanayi na rani a garin. Sannan akwai ƙarancin lokacin sanyi a birni. Watan da aka fi ruwan sama a garin shi ne watan Satumba da kimanin (367mm) na ruwan sama. Watan Disamba shi ne wata da ya fi kowanne ƙarancin ruwan sama da kimanin (20mm). Yanayi na zafi/sanyi yana daidaita a duka shekara, yawanci tsakanin 25 °C-28 °C a birnin.

Manazarta 
Biranen Najeriya